Maak verskil in een vrou se lewe | Netwerk24
Maak verskil in een vrou se lewe
Deur Antoinette Schoeman, Riebeeckstad 06 Augustus 2019 00:00
Dié maand vier ons vroue­maand. Ek weet nie van jou nie, maar ek gaan myself bederf en net die dinge doen wat vir my saak maak, onder meer wat ander minderbevoorregte vroue se lewe kan verander. Al is dit net een s'n – want vrouwees is my passie!
Miskien het sy dieselfde smaak as ek, dan kan ek van my goeie klere wat te klein is aan haar skenk. Ek wil sien dat sy 'n gelukkige, goed versorgde vrou sal wees, asook 'n vriendin met 'n passie vir vrouwees. Ek sal haar uitneem vir 'n heerlike ete en haar bederf.
Hierdie klein, nederige vroutjie is die enetjie wat die afgelope vyf jaar elke Woensdag my swart vullissakke netjies oopmaak, uithaal wat sy wil hê en weer toemaak. Elke Woensdag gee ek 'n paar goedjies vir haar en haar kinders. Sy is trots op hulle, al bly hulle op die ashope. Sy is een merkwaardige vrou wat ook altyd van Jesus praat.
Elke vrou behoort 'n joernaal te hou van haar gebede sodat sy nie met haar werke dit ongedaan maak waarvoor sy gebid het nie. Ons het wonderlike, passievolle vroue in ons gemeenskap en ek versoek elkeen om 'n verskil in een vrou se lewe te maak.